Приложение № 1 към чл. 16.

|  |  |
| --- | --- |
| **ЧАСТИЧНА ПРЕДВАРИТЕЛНА ОЦЕНКА НА ВЪЗДЕЙСТВИЕТО\***  \*Приложете към формуляра допълнителни информация/документи | |
| **Институция:**  Министерство на околната среда и водите | **Нормативен акт:**  *Проект на постановление на Министерския съвет (ПМС) за изменение на Тарифата за таксите съгласно чл.72 от Закона за опазване на околната среда* |
| За включване в законодателна/ оперативна програма на Министерския съвет за периода: първо полугодие на 2020г. | **Дата юни 2020г.** |
| **Контакт за въпроси:**  Силвия Димитрова, директор дирекция „Екологична оценка, оценка на въздействието върху околната среда и предотвратяване на замърсяването“, МОСВ | Телефони:  02/940 62-19 |
| 1. Дефиниране на проблема:    1. **Кратко опишете проблема и причините за неговото възникване. Посочете аргументите, които обосновават нормативната промяна.**   Във връзка с приет Закон за изменение и допълнение на Закона за опазване на околната среда (ЗООС) в сила от 28.08.2019 г.) (изм., ДВ, бр. 98 от 2018 г.), е въведена нова процедура за инвестиционно предложение (ИП), което подлежи на задължителна оценка на въздействието върху околната среда (ОВОС), комплексно разрешително (КР) и одобряване на доклад за безопасност (ДБ) в случаите, когато предприятието е класифицирано с висок рисков потенциал. За целта в МОСВ ще се извършва оценка на информацията, предоставена от вносителя по реда на чл. 94, ал. 1, т. 9 от ЗООС.  При провеждане на новата процедура е предвидено заплащане на такса за издаване на Решение по чл.99, ал.2 от ЗООС съгласно Тарифата по чл.72 от Закона за опазване на околната среда (ЗООС).  В тази връзка е необходимо да се извърши промяна в Тарифата за таксите с цел определяне и въвеждане на нова такса, събирана от МОСВ за:  1. Решение по чл. 99, ал. 2 от ЗООС, което включва информация и по ал. 4 в случаите по чл. 94, ал. 1, т. 9 от ЗООС, когато ИП е предмет и на процедура по чл. 109, ал. 1 или 2 от ЗООС, и по ал. 5 в случаите по чл. 94, ал. 1, т. 9 от ЗООС, когато ИП е предмет и на процедура на процедура по чл. 117, ал. 1 или 2 от ЗООС.  2. Решение по чл. 99, ал. 2 от ЗООС, което включва и информация по ал. 4 в случаите по чл. 94, ал. 1, т. 9 от ЗООС, когато ИП е предмет и на процедура по чл. 109, ал. 1 или 2 от ЗООС.  3. Решение по чл. 99, ал. 2 от ЗООС, което включва информация и по ал. 5 в случаите по чл. 94, ал. 1, т .9 от ЗООС, когато ИП е предмет и на процедура на процедура по чл. 117, ал. 1 или 2 от ЗООС.  Допълнително, с проекта на ПМС се прецизират текстове на разпоредбите, касаещи таксата за процедурата по актуализиране на КР, в съответствие с изменението и допълнението на ЗООС от 2018 г., в сила от 28.08.2019 г., като в Тарифатаза таксите се уточнява основанието налагащо актуализиране (126, ал. 1 от ЗООС), и не се въвежда нова такса.  Допълнително, с проекта на ПМС се предлагат промени, свързани с таксите за процедури по ОВОС и екологична оценка (ЕО) на планове и програми:  Във връзка с това, че процедурите по оценка за съвместимост (ОС) по реда на Закона за биологично разнообразие (ЗБР) се провеждат в рамките на процедурите по ОВОС за ИП и екологична (ЕО) на планове и програми т.е. не извършват самостоятелни процедури по ОВОС и ЕО без ОС, се предлага отпадане на ал. от 1 до 4 на чл.1 на Тарифата. Събирането на такси за съвместени процедури по ОВОС и ОС/ЕО и ОС е уредено в чл. 1, ал.5 на Тарифата, обн. ДВ, бр. 94 от 2012 г.  Във връзка със забраните въведени по чл. 38 от Закона за биологичното разнообразие по отношение на защитените видове е необходимо при работа с тези видове да се издават разрешителни за ползване на изключения. Забраните са свързани с прилагането на Директива 92/43/ЕИО за опазване на природните местообитания и на дивата флора и фауна. Забраните се отнасят както за живи, така и за мъртви екземпляри. За издаването на разрешителните се събира административна такса. По тази причина общините следва да заплащат такса за издаването на разрешителните за отстраняването на мъртви китоподобни. Предвид това, че мъртвите животни по плажовете могат да бъдат източник на зарази е необходимо осигуряване на бързи и адекватни действия при възникване на такива ситуации. Предвид това общините следват да бъдат стимулирани при прилагането на закона и опазването здравето на гражданите.   * 1. **Опишете какви са проблемите в прилагането на съществуващото законодателство или възникналите обстоятелства, които налагат приемането на ново законодателство**.   Общата процедура по реда на глава шеста от ЗООС може да се извърши при ИП, което подлежи на задължителна ОВОС, и поне на една от двете процедури – издаване на КР и/ или одобряване на ДБ в случаите, когато едно предприятие е с висок рисков потенциал. Процедурата е опционална и се провежда по искане на възложителя.  Документите и информацията, задължителни за представяне при процедура по ОВОС се изискват и при всяка една от другите две процедури. Консултациите с обществеността и другите ведомства също се изискват за всяка от процедурите и отнемат по около 2 месеца. С новата обща процедура се предоставя възможност за информиране в цялост на засегнатата общественост и другите институции и гарантиране на комплексен подход при оценката на риска за околната среда и човешкото здраве.  С общата процедура практически се създават допълнителни изисквания в хода на процедурата в ОВОС, който не се променя. С постановяването на решението по ОВОС се прави заключение и по отношение на ДБ за предприятия с висок рисков потенциал и /или по отношение на процедурата по КР. Доколкото доказателствата за изпълнение на изискванията по трите процедури се събират и оценяват само в рамките на процедурата по ОВОС, това ще доведе до намаляване на общата продължителност с два или три пъти. Същевременно, новата процедура не води до затруднение на оценяващата администрация, тъй като основната промяна от тази гледна точка е съвпадане на етапите и едновременно провеждане.  Общата процедура е в съответствие с изискванията на европейското законодателство и отправените препоръки на ЕК - в работен документ, свързан с преглед на изпълнението на политиките на ЕС в областта на околната среда.  В съответствие с чл. 99, ал. 2 от ЗООС, за провеждане на новата процедура (трите варианта описани в т.1.1) е предвидено заплащане на такса от възложителя.  Очаква се изпълнението на новата процедура да позволи на възложителите да намалят разходите и времето за реализиране на инвестиционните си намерения чрез същественото съкращаване на сроковете свързани с изпълнението на изискванията по отношение на опазване на околната среда и човешкото здраве.  В тази връзка е необходимо да се извърши промяна в Тарифата за таксите по чл.72 от ЗООС с цел определяне и въвеждане на нови такси, събирани от МОСВ.  За определяне размера на таксите е използван средно аритметичен подход, тъй като в рамките на обединената процедура отделните процедури по горепосочените хипотези се провеждат едновременно, а не последователно. Новите такси са определени въз основа на усреднени стойности от размера на таксите по трите самостоятелно протичащи процедури.  Допълнително, с предложението за изменение се цели актуалност на Тарифата с действащите разпоредбите на ЗООС и ЗБР по отношение на съвместно провеждащите се процедури: по ОВОС и ОС, и ЕО и ОС, както и прецизиране на основанието за актуализация на КР по чл. 126, ал. 1 от ЗООС (когато операторът планира промяна), съгласно изменението и допълнението на ЗООС от 2018г., като не се въвежда нова такса.  При измененията във връзка с таксите по чл. 18, т.3, буква б) на Тарифата целта е осигуряване на адекватни действия за опазване на общественото здраве и безопасност, както и изясняване на причините за загубата на биологично разнообразие. Това ще облекчи прилагането на политиките по опазване на видовете, тъй като ще способства на навременните и адекватни действия за възможното установяване на причините за смъртта на екземплярите. Като допълнителен ефект ще бъде решен проблемът с общественото напрежение, предвид високата чувствителност на обществото в подобни ситуации.   * 1. **Посочете дали са извършени последващи оценки на нормативния акт или анализи за изпълнението на политиката и какви са резултатите от тях.**   Не са извършвани последващи оценки на въздействието на Тарифата за таксите по чл.72 от ЗООС. | |
| 1. 2. Цели:   *Посочете целите*, *които си поставя нормативната промяна, по конкретен и измерим начин и график (ако е приложимо) за тяхното постигане. Съответстват ли целите на действащата стратегическа рамка?*  Предложеният проект на ПМС за изменение на Тарифа за таксите, съгласно чл. 72 от ЗООС*,* е в изпълнение на чл. 99, ал. 2 от ЗООС, съгласно който е предвидено заплащане на такси към МОСВ от възложители на ИП, които попадат на задължителна ОВОС, и поне на една от двете процедури - издаване на КР и/ или одобряване на ДБ.  Таксите се въвеждат във връзка с издаване на решение по чл.99, ал.2 по реда на новата процедура по чл. 94, ал. 1, т. 9 от ЗООС. (трите варианта в т.1.1).  Допълнително, с предложението за изменение се цели актуалност на Тарифата с действащите разпоредбите на ЗООС и ЗБР по отношение на съвместно провеждащите се процедури: по ОВОС и ОС, и ЕО и ОС, както и прецизиране на основанието за актуализация на КР по чл. 126, ал. 1 от ЗООС, съгласно изменението и допълнението на ЗООС от 2018г., като не се въвежда нова такса.  По отношение на китоподобните се цели събирането на пълна информация за случаите на намерени мъртви животни и причините за това, и осигуряване на общественото здраве и безопасност и намаляване на общественото напрежение. | |
| 1. 3. Идентифициране на заинтересованите страни:   *Посочете всички потенциални засегнати и заинтересовани страни, върху които предложението ще окаже пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи, др.)*  *Компетентен орган:*   * Министърът на околната среда и водите.   ***Икономически оператори:***   * възложители на инвестиционни предложения; * около 80 оператори на предприятия и съоръжения с висок рисков потенциал от големи аварии с опасни вещества от приложение № 3 на ЗООС; * около 500 оператори на инсталации по Приложение № 4 на ЗООС. * общините   ***Заинтересовни страни:***   * Изпълнителна агенция по околна среда; * кметовете на общини/райони/кметства на територията на Р България; * засегната общественост на територията на Р България; * засегнатата общественост извън територията на Р. България **за предприятия с висок рисков потенциал в трансграничен контекст;** * 4 Басейнови дирекции за управление на водите; * научни институти и организации; * Министерство на здравеопазването; * Министерство на регионалното развитие; * Министерство на земеделието, храните и горите; * Министерство на икономиката; * Министерство на енергетиката; * териториалните и регионалните структури на Министерството на вътрешните работи, Министерството на здравеопазването, Изпълнителна агенция „Главна инспекция по труда”; * Други ведомства и институции в зависимост от характера на инвестиционното предложение; * Екологични неправителствени организации, създадени в съответствие с националното законодателство. | |
| **4. Варианти на действие:**  *Идентифицирайте основните регулаторни и нерегулаторни възможни варианти на действие от страна на държавата, включително и варианта „без действие".*  **4.1 ЗООС:**  **Вариант 0**. **Без действие.**  В случай, че не бъде определена такава такса, няма да се приложи чл. 99, ал. 2. от ЗООС в цялост и съответно да се изпълни новата процедура.  Tози вариант ще доведе до:   * липса на такса за процедури предвидени в чл. 94, ал. 1, т. 9 от ЗООС; * невъзможност за синхронизиране на разпоредбите на Тарифата със ЗООС.   **Вариант 1.** **Въведени са законоустановени процедури, предвидени са такси, за заплащане от операторите.**  С постановяване на решение по ОВОС по чл. 99, ал. 2 от ЗООС при процедура по реда на чл. 94, ал. 1, т. 9 от ЗООС, ще се прилагат законоустановени процедури (виж Вариант 0) и ще се заплащат таксите, определени в Тарифа за таксите, съгласно чл. 72 от ЗООС, в изпълнение на чл. 99, ал. 2 от ЗООС.  Tози вариант ще доведе до:   * покриване на разходите, които се извършват за обработка и оценка на документацията; * постигане на съответствие между разпоредбите на Тарифата и ЗООС.   За съществуващите три самостоятелно протичащи процедури по задължителна ОВОС, за одобряване на ДБ за предприятия с висок рисков потенциал и издаване на КР се заплащат такси, определени в Тарифа за таксите, съгласно чл.72 от ЗООС.  За издаване на решение по ОВОС на ново ИП или на ИП за разширение и/или промяна на производствената дейност, от приложение № 1 към ЗООС, таксата е 1200 лв,  За издаване на КР за изграждане и експлоатация на нови инсталации и съоръжения или за съществена промяна на действащи инсталации и съоръжения таксата се определя въз основна на 0,05 на сто от стойността на строително-монтажните работи съгласно количествено-стойностните сметки на работните проекти на инсталациите и е не по-малко от 1000 и не повече от 10 000 лв.  За издаване на решение за одобряване на ДБ или негови актуализации на предприятие/съоръжение с висок рисков потенциал таксата е в размер 500 лв.  С изпълнението на общата процедура се очаква да бъде реализирана възможност за намаляване на разходите на възложителите за реализиране на инвестиционните им намерения свързани с изпълнението на изискванията по нормативната уредба за опазване на околната среда и човешкото здраве, като заплащат една такса в зависимост от това в коя хипотеза по чл. 94, ал. 1, т. 9 от ЗООС попада ИП.  Таксите за провеждане на общата процедура (трите варианта) са предвидени да бъдат по-ниски, отколкото тези при провеждане на самостоятелните процедури. Това ще даде възможност на възложителите да намалят разходите и времето за реализиране на инвестиционните си намерения.  **Вариант 1:** За Решение по ОВОС съгласно чл. 99, ал. 2 от ЗООС, което включва информация и по ал. 4 и 5 в случаите по чл. 94, ал. 1, т. 9 от ЗООС, когато ИП е предмет и на процедура по одобряване на ДБ, когато едно предприятие е класифицирано с висок рисков потенциал, и когато ИП е предмет и на процедура по КР - ще се събира такса в размер на не по-малко от 1850 лв. и не повече от 10 000 лв.  В случай, че трите процедури се провеждат самостоятелно, инвеститорите заплащат общо такси в размер на не по-малко от **2 700 лв.** и не повече от 10 000 лв.  **Вариант 2:** За Решение по ОВОС съгласно чл. 99, ал. 2 от ЗООС, което включва и информация по ал. 4 в случаите по чл. 94, ал. 1, т. 9 от ЗООС, когато ИП е предмет и на процедура по одобряване на ДБ, когато едно предприятие е класифицирано с висок рисков потенциал - ще се събира такса в размер на 1450 лв.  В случай, че двете процедури се провеждат самостоятелно, инвеститорите заплащат общо такси в размер на 1700 лв.  **Вариант 3:** 3а Решение по ОВОС съгласно чл. 99, ал. 2 от ЗООС, което включва информация и по ал. 5 в случаите по чл. 94, ал. 1, т. 9 от ЗООС, когато ИП е предмет и на процедура по КР - ще се събира такса в размер на не по-малко от 1600 лв. и не повече от 10 000 лв.“  В случай, че двете процедури се провеждат самостоятелно, инвеститорите заплащат общо такси в размер не по-малко от **2 200 лв.** и не повече от 10 000 лв.  С предложеното изменение на Тарифата за таксите по отношение на процедурата по актуализиране на КР, се цели постигане на съответствие с изм. и доп. на ЗООС от 2018 г., в сила от 28.08.2019г., като се уточняват основанията за актуализиране, предмет на такса, и не се въвежда нова такса в тези случаи.  Допълнително, с предложението за изменение се цели актуалност на Тарифата с действащите разпоредбите на ЗООС и ЗБР по отношение на съвместно провеждащите се процедури по ОВОС и ОС, и ЕО и ОС. Във връзка с това, че процедурите по оценка за съвместимост (ОС) по реда на Закона за биологично разнообразие (ЗБР) се провеждат в рамките на процедурите по ОВОС за ИП и екологична (ЕО) на планове и програми, т.е. не извършват самостоятелни процедури по ОВОС и ЕО без ОС, се предлага отпадане на ал. от 1 до 4 на чл.1 на Тарифата. Събирането на такси за съвместени процедури по ОВОС и ОС/ЕО и ОС е уредено в чл. 1, ал.5 на Тарифата, обн. ДВ, бр. 94 от 2012 г.  **4.2 ЗБР:**  **Вариант 0.** **Без действие.** **Въведени са законоустановени процедури, предвидени са такси, за заплащане от заявителите.**  В случаите, че не се отмени таксата за издаване на разрешителни за отстраняване на мъртви китоподобни от бреговата ивица не всички общини ще заявяват тяхното издаване, при което се губи част от обратната информация и се възпрепятства взимането на адекватни административни решения.    **Вариант 1**. **Без действие.** **Въведени са законоустановени процедури, но няма предвидени такси, заплащани от общините.**  Ще се осигури прилагането от общините на адекватни законосъобразни действия за опазване на общественото здраве и безопасност. Това ще облекчи прилагането на политиките по опазване на видовете, тъй като ще способства за събиране на пълна информация и предприемане на навременните и адекватни действия за установяване на причините за смъртта на екземплярите. | |
| 5. Негативни въздействия:  *Опишете качествено (при възможност - и количествено) всички значителни потенциални икономически, социални, екологични и други негативни въздействия за всеки един от вариантите, в т.ч. разходи (негативни въздействия) за идентифицираните заинтересовани страни в резултат на предприемане на действията. Пояснете кои разходи (негативни въздействия) се очаква да бъдат второстепенни, и кои да са значителни.*  **5.1 ЗООС:**  Вариант 0 - Без действие:  Въведени са законоустановени процедури, но няма предвидени такси, заплащани от операторите. В случай, че не бъде определена такава такса, няма да се приложи чл. 99, ал. 2 от ЗООС в цялост и съответно да се изпълни новата процедура, въведена с чл. 94, ал.1, т. 9 от ЗООС. Tази алтернатива ще доведе до:  - липса на такса за процедури предвидени в чл. 94, ал. 1, т. 9 от ЗООС;  - невъзможност за съответствие на разпоредбите на Тарифата със ЗООС;  - несъответствие с изменението и допълнението на ЗООС от 2018 г., в сила от 28.08.2019 г.  При липса на определена тарифа няма да могат да се изпълняват процедурите съгласно чл. 13, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), поради невъзможност за заплащане на такси от задължените лица (възложители на ИП). Невъзможност за изпълнение от страна на МОСВ на административните функции по въведената нова процедура.  **Вариант 1**  **За заявителите на услуги:**  Няма.  **За администрацията:**  Няма.  **5.2 ЗБР:**  Вариант 0 - Без действие:  **За заявителите на услуги:**  Няма да има облекчение и стимул за законно решаване на проблемите  **За администрацията:**  Ще продължава невъзможността за събиране пълна информация по отношение на китоподобните бозайници.  **Вариант 1**  **За заявителите на услуги:**  Няма.  **За администрацията:**  Няма. | |
| 6. Положителни въздействия:  *Опишете качествено (при възможност - и количествено) всички значителни потенциални икономически, социални, екологични и други ползи за идентифицираните заинтересовани страни за всеки един от вариантите в резултат на предприемане на действията. Посочете как очакваните ползи кореспондират с формулираните цели.*  **6.1 ЗООС:**  Вариант 0 - Без действие  Няма положително въздействие - поради липса на предвидена такса за изпълнение на новата процедура, възложителите на ИП няма да могат да се възползват от възможността за провеждане на обща процедура.  Вариант 1  **За заявителите на услуги:**  Очаква се изпълнението на новата процедура да позволи на възложителите да намалят разходите и времето за реализиране на инвестиционните си намерения.  За администрацията:  По-добро координиране и изпълнение на изискванията в областта на опазване на околната среда и човешкото здраве.  **6.2 ЗБР:**  Вариант 0 - Без действие:  Няма положително въздействие  **Вариант 1**  **За заявителите на услуги:**  За заявителите на услуги:  Очаква се при премахването на таксата общините да намалят разходите си и да бъдат стимулирани за извършване на законосъобразни действия в полза на обществеността.  **За администрацията:**  Осигуряване на събирането на по-пълна информация, която ще спомогне за по-добро управление на случаите на загуба на биологичното разнообразие. | |
| 7. Потенциални рискове:  *Посочете възможните рискове от приемането на нормативната промяна, включително възникване на съдебни спорове*.  **7.1 ЗООС:**  По време на общественото обсъждане на ЗИД на ЗООС не са постъпили коментари или възражения по отношение на процедурата и заплащането на такса, поради което не се очакват потенциални рискове от приемането на ПМС за изменение на Тарифа за таксите, съгласно чл. 72 от Закона за опазване на околната среда.  **7.2 ЗБР:**  Няма потенциални рискове | |
| 1. **Административната тежест за физическите и юридическите лица:**   Ще се повиши  Ще се намали  Няма ефект  Очаква се намаляване на финансовата тежест за възложителите на ИП, свързана със заплащане на нова такса за общата процедура в съответствие с чл. 99, ал. 2 от ЗООС, а не три отделни такси, както и на общините при подаване на заявления за изключенията по отношение на мъртвите китоподобни, изхвърлени на бреговата ивица.   1. **Създават ли се нови регулаторни режими? Засягат ли се съществуващи режими и услуги?**   Създават ли се нови регулаторни режими? - не  Засягат ли се съществуващи режими и услуги? –  Да. Ще се даде възможност три самостоятелни процедури или комбинации от тях да се провеждат обединено. | |
| 1. 9. Създават ли се нови регистри? Не   *Ако отговорът е „да". Посочете колко и кои са те.* | |
| 1. 10. Въздействие върху микро, малки и средни предприятия (МСП):   Актът засяга пряко МСП  Актът не засяга МСП  Няма ефект  Въвеждането на ясно регламентирани изисквания и такси за възложителите/операторите/общините, в т.ч. за МСП, ще допринесе за предвидимост при осъществяване на дейността им. | |
| 1. 11. Проектът на нормативен акт изисква цялостна оценка на въздействието:   Да  Не | |
| 1. Обществени консултации:   *Обобщете най-важните въпроси за неформалните обществени консултации в случай на извършване на цялостна OB или за обществените консултации по чл. 26 от Закона за нормативните актове; посочете индикативен график за тяхното провеждането и видовете консултационни процедури.*  Проектът на ПМС, заедно с мотивите и оценката на въздействие ще бъдат публикувани за обществено обсъждане, за срок от 30 дни на:   * Портала за обществени консултации (<http://www.strategy.bg/PublicConsultation>) съгласно чл.26 от ЗНА и * Интернет страницата на МОСВ (<http://www5.moew.government.bg/?page_id=24755>).   Справката за постъпили предложения, заедно с обосновка за неприети предложения ще бъде публикувана на Портала за обществени консултации и на интернет страницата на МОСВ. | |
| 1. Приемането на нормативния акт произтича ли от законодателството на ЕС.   *Моля, посочете изискванията за законодателството на ЕС, включително информацията по т.8.1 и дали е извършена оценка на въздействието на ниво ЕС и я приложете (или връзка към източник).*  Да  Не | |
| 14. Подпис на директор на дирекцията, отговорна за изработването на нормативния акт:  **Име и длъжност:** Силвия Димитрова, директор на дирекция „Екологична оценка, оценка на въздействието върху околната среда и предотвратяване на замърсяването“, МОСВ  Дата:  Подпис: | |